GiliGold/VAD_KnessetCorpus huggingface dataset:
אלכס מילר:
 יש הרבה דיבורים מסביב
אלכס מילר:
      אני יכול להבין שאנשים לפעמים עוברים אירועים לא פשוטים בחייהם, גם אתה, גם אני, כולנו, אבל בסופו של דבר כשאתה משווה ואתה לוקח כמות מטורפת של האנשים שעוברים דרך הפקחים שצריכים לעשות את העבודה שלהם, ותגיד לי אתה גם אם הבן אדם הזה פתאום עובר מצב שמישהו שמבקר אותו והוא לא נותן דוח בגלל שהוא התחשב, בגלל המצב הזה שנוצר לו, ואז מפטרים אותו בגלל זה מהעבודה, מה תגיד לאותו בן אדם? הוא יגיע לפה ותגנו עליו? אני בטוח שלא
יצחק פינדרוס:
זה לא בדיוק, אלכס
יצחק פינדרוס:
 אני חושב שההסתדרות חייבת לנקוט פה מהלך מול אגד, ואני אומר לך את זה באמת כעצה
יצחק פינדרוס:
 כי אתם מעמידים את הפקחים שלכם במצב בלתי אפשרי
יצחק פינדרוס:
 כי פקח שאמור להביא כמות דוחות, חבר'ה, זה לא עובד, זה לא עבד בירושלים לפני 20 שנים, זה לא עבד במשטרת התנועה לפני 15 שנים, מי שהכיר את זה
יצחק פינדרוס:
 אני אומר לך, זה לא עובד
אלכס מילר:
אבל זה לא רק באגד, יש הסכמים כאלה כמעט בכל החברות
יצחק פינדרוס:
אתם מעמידים אותם במצב בלתי אפשרי, ואתם צריכים לנקוט מהלך שצריך להיות משולב, אני מסכים שאתם צריכים לתת להם סמכויות
יצחק פינדרוס:
 אני כנבחר ציבור לא יכול לתת סמכות למישהו שנמדד לפי כמות דוחות
יצחק פינדרוס:
 לא יכול לתת לו סמכות
אלכס מילר:
זה לא המדד, - - - כמות הבדיקות ולא כמות הדוחות, זה משהו אחר לחלוטין
יצחק פינדרוס:
אני אומר גם וגם וגם, וזה רק באגד
יצחק פינדרוס:
 הדבר הזה, אני אומר לך כהסתדרות, אי אפשר
יצחק פינדרוס:
 אי אפשר שאתה נותן סמכות לאדם שנמדד, אין חיה כזאת, זה לא הגיוני, זה לא נכון כלפי האזרחים, ואתה מעמיד את הפקחים במצב בלתי אפשרי לחלוטין
יצחק פינדרוס:
 הוא באמת במצב בלתי אפשרי
יצחק פינדרוס:
 אז באמת עכשיו אני מבין את התשובה ללמה נותנים דוחות לאדם שעלה במקום של הורדה בלבד, אני יכול להבין למה נותנים לו כשהוא בא לשאול אותו אני לא הצלחתי לתקף, כי הוא נמדד על פי דוחות והוא לא נמדד על פי כמות
אלכס מילר:
בסופו של דבר אנשים עושים את העבודה שלהם ומתמודדים עם הבעיות
יצחק פינדרוס:
לא העכבר גנב, החור גנב
יצחק פינדרוס:
 התפיסה
יצחק פינדרוס:
 החוזה
יצחק פינדרוס:
 יש פה משהו שהוא לא הגיוני
יצחק פינדרוס:
 אם הייתי פקח אני לא יודע מה הייתי עושה
אלכס מילר:
אגב החברה מקבלת 92%
יצחק פינדרוס:
 אני רוצה לסכם את הדיון
זיו יותם:
אני רוצה לומר, הוועדה הזאת מתעסקת בתלונות ציבור
זיו יותם:
 איצ'ה יודע, ארגון 15 דקות יודע, קוראים לי יותם מהתפעול של אגד, אני מטפל תלונה תלונה
זיו יותם:
 90% מהתלונות של הציבור נגד מבקרים מתבררות אחרי מצלמות גוף כאינן נכונות
זיו יותם:
 האחוז הבודד הזה, אפשר לנהל עליו דיון, אבל אני לא יודע כמה תלונות מפה אכן נבדקו לעומק
זיו יותם:
 איצ'ה יודע, אני מדבר איתו פעמיים בשבוע
יצחק פינדרוס:
אנחנו מדברים על עיקרון
יצחק פינדרוס:
 אנחנו לא מדברים על תלונה ספציפית
יצחק פינדרוס:
 הדיון בוועדה הוא לא על תלונה ספציפית אם היא מוצדקת או לא
יצחק פינדרוס:
 זה על תפיסה ועל תחושה
יצחק פינדרוס:
 אם בסוף יושבים פה 5-6 ארגונים ואומרים לך שיש בעיה באגד; למה אומרים את זה על אגד? הרי נוסעים הם עם הרבה חברות
יצחק פינדרוס:
 אומרים שיש בעיה, ואומרים בין השאר יש בעוד מקומות
יצחק פינדרוס:
 יש משהו שצריך לעשות בדק בית
יצחק פינדרוס:
 אתה מתעלם, אתה אומר תשמע בהקלטה זו וזו בסוף הפקח קיבל מכות
יצחק פינדרוס:
 אני שואל אז למה הפקח בקווים לא קיבל מכות?
ניר לנדאו:
אבל אולי הוועדה מתעלמת?
יצחק פינדרוס:
שמה? שהביאו 300 מיליון שקלים למדינת ישראל? אני אומר לך עכשיו כחבר נבחר, מעניין את הסבתא שלי ה-300 מיליון שקלים אם הדבר הזה יוצר אלימות מול אזרחים
יצחק פינדרוס:
 אל תבוא פה לוועדה בכנסת ותציג לי 300 מיליון שקלים מול אלימות כלפי אזרחים
יצחק פינדרוס:
 אתה יודע מה, יש לי פתרון יותר טוב מ-300 מיליון שקלים, אני מקצץ מיליארד שקלים למשטרה, תהיה קצת אלימות ברחובות, לא נורא, העיקר הרווחנו מיליארד שקלים
יצחק פינדרוס:
 זה בעצם מה שאתה אומר לי
יצחק פינדרוס:
 תחשוב רגע על מה אמרת עכשיו, אני אקצץ למשטרת ישראל מיליארד שקלים, תהיה קצת יותר אלימות ברחובות, וואלה חסכתי כסף
יצחק פינדרוס:
 אחד עומד מול השני? נו באמת חבר'ה, תהיו רציניים
עידן רול:
כבוד היו"ר, אני רק אדגיש שגם מבחינת משרד התחבורה, ה-300 מיליון שקלים אל מול האלימות אנחנו תפקידנו למגר את האלימות קודם כול
עידן רול:
 אנחנו כהפקת לקחים עשינו הפקת לקחים
עידן רול:
 אנחנו בטוחים שהנוהל ימגר לפחות 90% מתלונות הציבור, ואני חושב שכדאי שגם המפעילים יעשו את הפקת הלקחים שלהם
יצחק פינדרוס:
טוב אני רוצה לסכם, אני כבר באיחור לצערי הרב
יצחק פינדרוס:
 פשוט יש חוק אחר בוועדת חוץ וביטחון שאני חייב להיות בו ב-12:00
יצחק פינדרוס:
 אני חושב שעלו פה כמה דברים, ממשרד התחבורה, אגד, וגם ההסתדרות אני חושב שהם שותפים לנושא הזה
אלכס מילר:
למה זה קשור אלינו הסוגייה הזאת של כמות הדוחות? אנחנו צריכים לדאוג לשכר של העובדים
אלכס מילר:
 זה לא קשור אלינו הסוגייה הזאת
אלכס מילר:
 אני רק מבקש שבמידה והסוגייה תתמקד בנושא ספציפי שקשור לנושא ספציפי שקשור לאותם הפקחים, שגם תדאג להגיד שתהיה הגנה עליהם כמו עובדים ציבור, שזה צריך להיות במקביל
אלכס מילר:
 בסופו של דבר האנשים האלה נמצאים בפרונט מול אותה אלימות
אלכס מילר:
 אפשר לבדוק במשטרה כמה פניות קיבלו במשטרה על אלימות נגד פקחים ונגד נהגים? שיהיה במקביל אדוני יושב-הראש, זה לא קשור אלינו הנושא של הדוחות
אלכס מילר:
 זה בין החברה לזה
אלכס מילר:
 סליחה
יצחק פינדרוס:
אני רוצה לחזור לסיכום
יצחק פינדרוס:
 אני חושב שעולה פה תמונה – הייתי אומר, בלשון המעטה – לא מוצלחת, של מעגל
יצחק פינדרוס:
 איפה אתה רוצה להתחיל את המעגל? אתה יכול להגיד אני לא רוצה להתחיל את המעגל, זכותך
יצחק פינדרוס:
 אני הצעתי לך
יצחק פינדרוס:
 אתה רוצה להגן על העובדים? חלק מההגנה על העובדים זה לעצור את המעגל הזה
יצחק פינדרוס:
 המעגל הזה הוא מעגל בלתי אפשרי
יצחק פינדרוס:
 צריך לעשות הכול בשביל להוריד את מספר האנשים שלא מתקפים ולא משלמים, זה ברור
יצחק פינדרוס:
 צריך לעשות הכול כדי להוריד את זה, השאלה לא במחיר של להעמיד אנשים בסיכון, לא במחיר של לא לתת לאנשים סמכויות
יצחק פינדרוס:
 ולכן, אחד תלוי בשני
יצחק פינדרוס:
      בסוף, בסופו של דבר, דבר ראשון לא יכולה להיות במערכת סבירה ונורמלית מדידה לפי כמות דוחות, צריך לשנות את הסכם השכר, ובזה אתם חלק מהסכם השכר, אתם לא חלק בלתי נפרד, ההסתדרות היא חלק מהסכם השכר וצריך לשנות את הדבר הזה
יצחק פינדרוס:
      אני חושב שמשרד התחבורה כן צריך לשים לב לדבר הזה, בטח אם מדברים עם משרד המשפטים על סמכויות
יצחק פינדרוס:
 פקח מצטיין לא צריך להיות בחלק הזה, וחייב להיות יותר שיקול דעת לפקחים ויותר מיקוד בנושא, כמו שאמרנו ואני מסכים, עם אלה שבעצם עולים בלי לשלם, אלה שרוצים לא לשלם, אלה שבורחים, לא אלה ששילמו בעצם ויש בעיה טכנית כרגע בתיקוף כי יש לו חופשי חודשי שנתי, או חופשי חודשי ואין לו אינטרס, צריך לראות איך להתמקד בדבר הזה
יצחק פינדרוס:
 ונכון, להרגיל את הנוסעים האלה לתקף ולמצוא את הדרך איך, במסגרת החוזה שלכם מול החברות, הדבר הזה יבוא לידי ביטוי
יצחק פינדרוס:
 כמו שאני לא יודע למה, אבל בסופו של דבר הוא בא לידי ביטוי מול חברות אחרות ופחות מול חברת אגד
יצחק פינדרוס:
      אנחנו נהיה בדין ודברים איתכם מחוץ לוועדה, ונקבל החלטה ביחד מתי אנחנו עושים ועדה למעקב
יצחק פינדרוס:
אני מתכבד לפתוח את הישיבה השנייה היום, של הוועדה המיוחדת לפניות הציבור
יצחק פינדרוס:
 הנושא שלנו זה המשך דיונים על זמני המתנה בהתפתחות הילד
יצחק פינדרוס:
 אחד מהדברים שיותר מורכבים ויותר סובלים מהם המון המון אזרחי ישראל
יצחק פינדרוס:
 כבר בוועדה הקודמת שהייתה בתחילת הקיץ על רפורמה שחיכתה לחתימה והסכמה
יצחק פינדרוס:
 ואנחנו בעצם מתכנסים היום לשמוע דבר ראשון מהם עיקרי הרפורמה, מה הולך להיות
יצחק פינדרוס:
 מה הולכים להיות השינויים
יצחק פינדרוס:
 ובואו נאמר מ-1 עד 10 כמה בשורות יש לנו לשינוי המציאות שכרגע אזרחי ישראל מאוד מאוד סובלים
יצחק פינדרוס:
 זמני המתנה באמת בלתי רגילים
יצחק פינדרוס:
 דרך אגב, זמני המתנה בלתי רגילים אנחנו שומעים את זה תמיד בוועדה, זה לא רק בפריפריה, לא רק במקומות צדדיים
יצחק פינדרוס:
 זה בדרום, בצפון, בפריפריה, במרכז, בכל מקום שהוא
יצחק פינדרוס:
 הוא בלתי סביר, לפעמים אולי יותר
יצחק פינדרוס:
 ההבדל בין 10 חודשים ל-13 חודשים ל-15 חודשים לא כל כך משמעותי
יצחק פינדרוס:
 בסוף לילד שצריך לחכות כמעט שנה פלוס מינוס ואפילו חצי שנה הוא לא הגיוני
יצחק פינדרוס:
 ובטח כפי שהתברר בוועדות הקודמות, מחכים כמה חודשים לשלב האבחון ואחר כך לשלב הטיפול
יצחק פינדרוס:
 השלב הוא משמעותי
יצחק פינדרוס:
      אנחנו בעצם נתחיל עם משרד ראש הממשלה שיגדיר לנו איפה הוא נמצא כרגע
אסתר בוכשטב:
סליחה? אני רוצה להגיד כמה מילים
יצחק פינדרוס:
לא, לא היום
יצחק פינדרוס:
 אני מתנצל
יצחק פינדרוס:
 אני אגיד לך למה
יצחק פינדרוס:
 אני נותן בכל הוועדות
יצחק פינדרוס:
 הבעיה היא שהיום אנחנו בוועדה מצומצמת עד 14:00 ובעצם זה מייתר את הוועדה
לירון הנץ:
תודה כבוד היו"ר על עצם הליווי והקשב גם לסוגייה החשובה הזאת
לירון הנץ:
 ואני חייבת להגיד שאחרי יותר מ-110 ימים לתוך המלחמה, זה גם בשבילנו טוב לקבל את האפסניה הזאת של השיחה והמחשבה המשותפת
לירון הנץ:
 וגם המקום והזכות שיש לנו לעדכן בזה שהדוח כן יצא
לירון הנץ:
 זאת אומרת, משהו שחיכינו לו וגם הוועדה חיכתה לעדכון הרבה זמן והיה לנו חשוב שזה לא ייבלע בגלל תקופת החירום הזאת
לירון הנץ:
      (הצגת מצגת)     אנחנו שמחים להגיד שבאמת לפני שלושה שבועות בערך הוצאנו את הדוח ואת ההמלצות שלו
לירון הנץ:
 קדמה לזה עבודת מטה בין משרדית כמובן, גם עם משרד הבריאות, משרד הרווחה
לירון הנץ:
 כמובן אגף תקציבים וממונה על השכר, ות"ת, מל"ג, חינוך
לירון הנץ:
 ובאמת עדו כאן מהצוות שלי בממשל וחברה היה חלק מעבודת הצוות
לירון הנץ:
 אז אנחנו ממש נרוץ ונעשה את זה קצר, כמו שאמרת, כדי לא להרחיב מידי
לירון הנץ:
      כשאנחנו מדברים על מקצועות הבריאות, אני יודעת שפחות צריך להסביר את זה כאן, אבל בכל זאת נמסגר שאנחנו מדברים על פיזיותרפיה, קלינאות תקשורת וריפוי בעיסוק
לירון הנץ:
 אני חייבת להגיד שאני גם מדברת ומתייחסת אל הדוח גם בתור אמא
לירון הנץ:
 גם אמא שצרכה שירותים כאלה עבור ילדיה
לירון הנץ:
 אז ממש ההתייחסות לעולמות ולצרכים המשפחתיים שלנו, לילדים שלנו, להרחבת המענים שלהם, הוא משהו שגם אישית אני שמחה שאנחנו מתעסקים בו
לירון הנץ:
 אנחנו ניגע רק בכמה נתונים כדי לסבר את האוזן
לירון הנץ:
 כי באמת דיברת על זמני המתנה
לירון הנץ:
 נדבר על האחוזים של הפער, כמו שהוועדה, כמו שהצוות הבין משרדי מצא והעלה, שמדובר על בין 20%-30% פערים
לירון הנץ:
 ואנחנו נתקדם ישר לעיקרי ההמלצות
לירון הנץ:
      שנייה לפני ההמלצות, נאמר שהאתגרים מדברים על תת איוש חמור במוסדות הבריאות
לירון הנץ:
 יש כאן בעיה שפחות כתובה כאן, מעבר לזמני המתנה ארוכים שכבר נגעת בהם היום, שמדבר על איזה שהוא עיוות בשוק
לירון הנץ:
 מודל התקצוב שמדבר על אזורי ההחזרים בעצם עיוות משהו מבחינת ההון האנושי בתוך השירות הציבורי שיכול לתמוך את העבודה הזאת מבפנים, מה שמגדיל גם את אי השוויון
לירון הנץ:
 כי ברור שיש כאן השלכות על אופן ההנגשה של השירותים עד הקצה
לירון הנץ:
 וכמובן אנחנו מדברים על חוסר יעילות ובזבוז משאבים
לירון הנץ:
      יש כאן שלושה צירים מרכזיים, שוב, הדוח המלא נמצא גם באתר שלנו, של אגף ממשל וחברה וגם נמצא כאן, למי שרוצה לעלעל תוך כדי
לירון הנץ:
 הציר הראשון מדבר על הגדלת היצע כוח אדם עצמו
לירון הנץ:
 ערוצי ההזנה מה שנקרא
לירון הנץ:
 מלמדים יותר ומרחיבים ככה שיהיו לנו יותר כוח אדם להזין את המערכות
לירון הנץ:
 הציר השני אומר שאנחנו מנסים לקחת לאחור או לנסות לתקן את העיוות שדיברתי עליו קודם ולגרום לזה שאם תהיי בשירות הציבורי
לירון הנץ:
 אני מדברת בלשון נקבה כי הרוב הוא נשי, זה ישתלם
לירון הנץ:
 זאת אומרת גם תהיה גם תמורה שהיא מעבר לכלכלית
לירון הנץ:
 מדברים כאן גם על כל מיני תמריצים אחרים
לירון הנץ:
 ואנחנו מדברים על שיפור יעילות העבודה עצמה
לירון הנץ:
 על היכולת לנתב את העומסים ואת הביקושים
לירון הנץ:
 לשפר את האיכות ולקבל משהו יותר מהר וקל ונגיש, את המענה שאנחנו בעצם רוצים להנגיש לאוכלוסייה
לירון הנץ:
      כאן אנחנו מדברים על עיקרי ההמלצות
לירון הנץ:
 שוב, פירוט מלא בדוח המלא
לירון הנץ:
 ואתם רואים את זה לפי הצירים
לירון הנץ:
 חלק מהנושאים יש להם הקשר ישיר
לירון הנץ:
 יש כאן הרבה דברים עם הקשר עקיף לעולמות התפתחות הילד
לירון הנץ:
 אני גם אתן למשרד הבריאות להרחיב בנושא הזה כמובן גם לתוך הפרקטיקה, לתת את הדוגמאות איך הדבר הזה הולך לעולמות של יישום
לירון הנץ:
 אבל יש כאן ממש פרק שמדבר על חיזוק היחידות להתפתחות הילד במיקוד
לירון הנץ:
 וכמובן שכל הערוצים האחרים מתנקזים לעיבוי והעמקה של יכולות בכלל איך לתת שירותים טוב יותר
לירון הנץ:
      אז זה המסגור הכללי
לירון הנץ:
 נראה לי שהתועלות ברורות לחדר הזה
לירון הנץ:
 אנחנו מקווים שאנחנו נאיץ את שלבי היישום שלו
לירון הנץ:
 יש כבר דברים והמלצות שמשרדי הממשלה לא חיכו
לירון הנץ:
 הם לקחו חלק בעיצוב של הדוח הזה ולכן זה כבר היה פנימה לתוך גם סעיפי התקצוב בחלקם
לירון הנץ:
 ובגלל שאנחנו לא סיימנו את תהליך התקצוב אז יש דברים שהם בקנה, שאני עוד לא יכולה לגזור סרטים ולומר תוצר א', ב', ג'
לירון הנץ:
 אבל הדברים האלה כבר נמצאים בשזירה פנימה גם לאזורי תקציב, גם לתוכניות העבודה המשרדיות
לירון הנץ:
 אנחנו ממשיכים לעקוב אחרי זה וללוות במה שאפשר את היישום של זה
לירון הנץ:
 וכמובן תמיכה גם מכאן, היא חשובה לנו, ותודה על זה שוב
לירון הנץ:
      אני חושבת שמשרד הבריאות יוכל להשלים אותי יותר פנימה, לפרקטיקה אם תרצה
לירון הנץ:
 תודה
זהר לרר פטקין:
אפשר לפרט מה בתקצוב?
ליאור ברק:
צוהריים טובים
ליאור ברק:
 ליאור ברק, סמנכ"ל קופות חולים במשרד הבריאות
יצחק פינדרוס:
זו השאלה הראשונה שרציתי לשאול
יצחק פינדרוס:
 זה היה פה בכותרת, אבל בסוף האחריות היא על מערכת החינוך או על קופות החולים והסנכרון ביניהם
יצחק פינדרוס:
 זה אחד הדברים שעלו פה כמה פעמים בוועדה
יצחק פינדרוס:
 אנחנו נשמח במסגרת הסקירה שתיתן לנו גם התייחסות
יצחק פינדרוס:
 וההערה שלה היא הערה נכונה, הנושא של התקצוב של השכר, האם נמצא או לא נמצא?
ליאור ברק:
אז אני אתייחס בכמה היבטים
ליאור ברק:
 קודם כל באמת הנושא הזה נמצא על סדר היום שלנו, ולא לחינם, במסגרת החלטת הממשלה האחרונה על התקציב תחום התפתחות הילד אצלנו במשרד למרות קיצוצים רוחביים שהיו הוא אחד התחומים היחידים יחד עם בריאות הנפש שקיבל תוספת
ליאור ברק:
 ואנחנו באמת רואים בזה חשיבות גדולה
ליאור ברק:
      אנחנו מתייחסים בעיקר, כמו שנאמר גם קודם על ידי לירון, אנחנו רוצים להרחיב את השירות הציבורי
ליאור ברק:
 שירות פרטי של החזרים בעינינו הוא רעה חולה, הוא חריג
ליאור ברק:
 מה המשמעות של שירות פרטי? בן אדם שיש לו 350 או 400 שקלים לשלם באופן פרטי משלם
ליאור ברק:
 מקבל החזר 200 שקלים מהקופה
ליאור ברק:
 כאשר זה בעצם אפילו אפשר להגיד קצת עוזר לקופה להגיד רגע, אני לא אחראית
ליאור ברק:
 אין תור? תלך לקבל בפרטי
ליאור ברק:
 זה יוצר הבדל בין מי שיש לו למי שאין לו
ליאור ברק:
 וזה חריג לחוק ביטוח בריאות ממלכתי
ליאור ברק:
 בחוק ביטוח בריאות ממלכתי אנחנו רוצים שוויון
ליאור ברק:
 אחד מהערכים של החוק הזה זה שוויון
ליאור ברק:
 ההחזרים הם רעה חולה מבחינתנו
ליאור ברק:
 משהו שהתחיל לפני כ-14 שנים
ליאור ברק:
 בפועל מה שהוא עשה זה לקח את המטפלים, נתן להם עדיפות להגיע באמת לשוק הפרטי
ליאור ברק:
 תמרוץ ללכת לשוק הפרטי, לא כמו שאנחנו רוצים
ליאור ברק:
 ואנחנו מנסים לתקן, להזיז את הספינה הזאת להפוך את הכיוון
ליאור ברק:
      התחלנו עם זה לפני כמה שנים
ליאור ברק:
 גם אפשרנו, נתנו מבחן תמיכה יחד עם משרד האוצר, של 80 מיליון שקלים בשנה עבור הגדלת מגעים במימון ציבורי
ליאור ברק:
 לא בהחזרים כמובן
ליאור ברק:
 כיום אנחנו רואים שהקופות כבר מממשות באופן מלא את הכסף הזה
ליאור ברק:
 ולכן במסגרת דיוני התקציב האחרונים באמת ניתנה תוספת של כמעט 50%
ליאור ברק:
 אם היום מבחן התמיכה הוא 80 מיליון שקלים בשנה אנחנו רוצים להוסיף עוד 35 מיליון שקלים
ליאור ברק:
 זה 10 מיליון שקלים בשנה הזאת ועוד 25 מיליון שקלים בשנה הבאה
ליאור ברק:
 כל זה לבסיס כמובן בהנחה והתקציב יאושר בכנסת, לא נקדים את המאוחר
ליאור ברק:
     במסגרת הצעדים האלה אנחנו גם נתמרץ את קופות החולים להתקשר עם יחידות מוכרות להתפתחות הילד
ליאור ברק:
 זאת אומרת מקומות שבהם השירות הוא טוב יותר
ליאור ברק:
 אני לא מזלזל, כמובן כל שירות של בעל מקצוע מוכר הוא שירות טוב
ליאור ברק:
 אבל כמובן שיש עדיפות לעשות את זה ביחידות המוכרות
ליאור ברק:
 יש שם טיפול רב מקצועי, רב תחומי, ישיבות צוות וכו' וכו'
יצחק פינדרוס:
וזה מבחינתכם פנים קופה
ליאור ברק:
וזה מבחינתנו תמרוץ שלנו לקופה להגדיל
יצחק פינדרוס:
אני שואל, כשאתה אמרת אתה רוצה שהוא לא יצא ויחזור
יצחק פינדרוס:
 כשקופה מתקשרת עם מכון להתפתחות הילד של עמותת עם ישראל חי, מבחינתכם הוא קיבל את השירות בקופה
ליאור ברק:
כן
ליאור ברק:
 מבחינתי זה הסדר
ליאור ברק:
 אם זה יחידה מוכרת של הקופה או יחידה מוכרת חיצונית, מבחינתנו האיכות היא חשובה
ליאור ברק:
 אנחנו גם במקביל כן נוציא הנחיות לגבי מינימום של שנות ותק שצריך לעבוד בשירות הציבורי, כדי שאפשר יהיה לעבוד בהחזרים
ליאור ברק:
 אנחנו חושבים שזה נכון, כמו שהיום כל בעל מקצוע, בדרך כלל יש תקופה
ליאור ברק:
 זה מעיד על האיכות של בעל המקצוע
ליאור ברק:
 כל בן אדם שקיבל תעודה יכול לעבוד
ליאור ברק:
 אבל כשקופת חולים אחראית על טיפול בילד חזקה עליה שהיא תעשה את ההתקשרות עם בעל מקצוע, איזה שהוא תנאי סף שאנחנו חושבים שנכון ליישם אותו
הניה מרמורשטיין:
כמה שנים?
ליאור ברק:
אנחנו בדיונים עוד על הדברים האלה
ליאור ברק:
 אני לא רוצה להקדים את המאוחר
ליאור ברק:
 ברגע שייצאו טיוטות, כמובן כל דבר כזה ייצא לטיוטה, להתייחסויות וכו'
ליאור ברק:
 אנחנו גם נתמרץ את קופות החולים מעבר לזה להעביר כמה שיותר ילדים שנמצאים היום בהחזרים למסלולים של הסדר
ליאור ברק:
 אנחנו יודעים שבעיקר בילדים מורכבים שזה אוטיזם וסומטיים, שם בעיקר הבעיה, כי זה ילדים גם שמקבלים כמות טיפולים גדולה כל חודש וכל שבוע
ליאור ברק:
 אנחנו נעודד את קופות החולים באמת להעביר את זה להסדרים, כדי להוריד את העול מההורים
ליאור ברק:
 אנחנו לא רוצים שההורים ישלמו, ודאי הורים שהילדים נמצאים גם ככה בסדרות טיפולים ארוכות, להוריד מהם את העול
יצחק פינדרוס:
לא בטוח, אבל אני שומע
ליאור ברק:
אנחנו כמובן נעשה את זה בצורה מדורגת
ליאור ברק:
 זה לא יהיה באבחה אחת
יצחק פינדרוס:
 כשהנושא הוא החוסר בכוח אדם והתור, אז אם ניקח משפחה, כמו שאמרת, שכמות הטיפולים זה הסיבה להוציא אותם החוצה ואתה רוצה לעזור להם כלכלית, אני לא נגד לעזור כלכלית לאף אחד
יצחק פינדרוס:
 אבל זה שונה מאשר אדם שפשוט סתם מחכה תשעה חודשים לאבחן את הילד, שזה לא פחות משמעותי
יצחק פינדרוס:
 לפעמים אפילו יותר משמעותי
יצחק פינדרוס:
 ילד שאובחן לאוטיזם הוא צריך לצורך העניין, סתם אני זורק, שמונה טיפולים בחודש
יצחק פינדרוס:
 אז הקופה או המשפחה החליטה שווה לנו 500 שקלים, אבל יש לנו שקט נפשי
יצחק פינדרוס:
 אני לא אמרתי, אני אשמח מאוד שהם יקבלו חזרה את הכסף
יצחק פינדרוס:
 אבל הוא שונה כאשר אתה אומר התור ימשיך להיות ארוך
ליאור ברק:
אז כמובן שהמטרה בצעדים האלה היא כמובן לצמצם את התור
ליאור ברק:
 בנוסף לזה, זה גם מתחבר לנו גם קצת עם עולם השיקום, שהוא גם תחום שבו המשרד החליט לתת תוספת
ליאור ברק:
 כי חלק מהמטפלים הם מטפלים גם בשיקום וגם בהתפתחות הילד
ליאור ברק:
 או ודאי חלק מהמטפלים זה באותם מקצועות
ליאור ברק:
 ובמודל שייקבע אנחנו ניתן מענקים למטפלים שיגדילו את המשרה בשירות הציבורי שלהם
ליאור ברק:
 עוד פעם, כדי באמת לנסות להביא כמה שיותר מטפלים לתוך השירות הציבורי בכל מגוון האפשרויות שלו
ליאור ברק:
      אנחנו כן במקביל, כמו שאמרתי, ננסה לצמצם את ההחזרים בצורה משמעותית
ליאור ברק:
 כמובן לא למי שכבר מטופל וכו'
ליאור ברק:
 יש רצף טיפולי שזה דבר שהוא מאוד מאוד חשוב
ליאור ברק:
 אבל כן העדיפות שלנו תהיה לתמרץ את הקופות לתת את השירותים בעצמן
ליאור ברק:
 פיקוח מקצועי טוב וכמובן בהנחה שהשירות הוא באמת זמין ונצליח לעמוד ביעד של קיצור התורים
יצחק פינדרוס:
השאלה שהייתה בעצם, אני שאלתי אותה בהתחלה וציפינו בעצם לשמוע
יצחק פינדרוס:
 יש לכם הסדר שכר חדש? זאת אומרת אתם אומרים 'נתמרץ'
יצחק פינדרוס:
 לתמרץ זה כותרת
יצחק פינדרוס:
 יש היום הסכם שכר חדש איתם? אתם במשא ומתן?
ליאור ברק:
אז אני אומר, יש עבודה מקצועית במשרד שאני לא רוצה, כיוון שהיא לא הסתיימה, אז אני לא רוצה
יצחק פינדרוס:
מתנהל משא ומתן?
ליאור ברק:
יש עבודה מקצועית שתמצא מודל לתמרוץ מטפלים להגדיל את המשרה הציבורית שלהם
יצחק פינדרוס:
זה גם משמעותי למשרד החינוך?
ליאור ברק:
בוודאי שחלק מהדברים האלה, אני מניח
ליאור ברק:
 אנחנו לא משלמים למשרד החינוך, אבל אני מניח שבחלק מהדברים האלה גם יש דברים שהם רוחביים כמובן
יצחק פינדרוס:
אבל אחת הבעיות שדובר עליהן ועל זה היה, לפחות אני הבנתי שחלק מעבודת הוועדה, גם בשיחות שהיו, שיחות רקע לפני שנה כבר דיברנו על זה
יצחק פינדרוס:
 אני הבנתי שחלק מעבודת הוועדה זה באמת הסנכרון הזה
יצחק פינדרוס:
 בסוף יש ילד ישראל ישראלי, ילד בן 4 בגן, שאמור לקבל טיפולים
יצחק פינדרוס:
 ואז הוא תלוי ועומד בין הקופה למוסד החינוכי
יצחק פינדרוס:
 והנושא של המטפלים, רמת השכר שלהם
יצחק פינדרוס:
 רמת השכר של המטפלים, קופת חולים בסוף יכולה לנהל את המשא ומתן שלה
יצחק פינדרוס:
 היא לא צריכה כל כך את המדינה שתתערב לה במשא ומתן של השכר
יצחק פינדרוס:
 בסוף קופות חולים עושות ככל העולה על רוחן
יצחק פינדרוס:
 אבל בשירות הציבורי מי שנמצא, לצורך העניין, כשירות ציבורי, זה עובדי משרד החינוך, לא על ידי קופות חולים
ולרי זילכה:
לרבות מעונות יום שיקומיים אדוני, ששם השכר הוא הכי נמוך
יצחק פינדרוס:
או משרד הרווחה
יצחק פינדרוס:
 כל משרדי הממשלה
ליאור ברק:
אז אני אחדד
ליאור ברק:
 כמו שאמרתי באמת בהתחלה, אני אחראי על פעילות קופות החולים
ליאור ברק:
 ויכול להיות שידידיי פה גם מהאוצר או גם ממשרד רוה"מ ידעו לתת תמונה כוללת יותר גם על המימוש מול משרד החינוך
יצחק פינדרוס:
איפה אתה נפגש עם רמת השכר? איפה אתה נפגש כקופת חולים?
ליאור ברק:
קופת חולים ודאי
יצחק פינדרוס:
אתה יש לך מעקב על השכר בקופות החולים?
ליאור ברק:
יש לנו הרבה מעקב
יצחק פינדרוס:
מעקב, אבל זה לא הסדר שכר שלכם
יצחק פינדרוס:
 אתם לא נוגעים להסדר השכר
ליאור ברק:
קודם כל כשקופת חולים רוצה לעשות הסדר שכר היא הולכת לאותו ממונה על השכר בדיוק כמו שהולך זה
ליאור ברק:
 כן, בוודאי
יצחק פינדרוס:
קופות החולים ההסדרים שלהם עם הרופאים הם עושים, כן?
ליאור ברק:
ברגע שמדובר בשכיר
יצחק פינדרוס:
ברופאים?
ליאור ברק:
בשכירים, ודאי
ליאור ברק:
 כל שכיר, הקופה צריכה להגיע לממונה על השכר
יצחק פינדרוס:
 יש אולי בק אופיס שאני לא מכיר
יצחק פינדרוס:
 אני יודע שקופות חולים באות וממסחרים ברופאים ברמה
יצחק פינדרוס:
 לא נעים לי להגיד, אני לא יודע מה הולך שם מאחורה, מי דיבר עם מי, אבל זה קורה מהר מאוד
יצחק פינדרוס:
 אם היה צריך איזה אישור של מישהו
יצחק פינדרוס:
 נראה לי מוזר מאוד שזה עובד
יצחק פינדרוס:
 אני רוצה להתייעץ איתם איך הם עושים את זה כל כך מהר
זהר לרר פטקין:
אבל גם רוב הטיפולים לא ניתנים בקופות החולים, הם בהסדרים חיצוניים
ליאור ברק:
יש שני עולמות בקופות חולים: יש עולם של שכירים, שבו בעולם השכירים קופת חולים כפופה על הממונה על השכר לכל אורך הדרך
ליאור ברק:
 כל משרת שכיר, גם אם הוא בהתפתחות הילד וגם אם הוא רופא אורתופד
יצחק פינדרוס:
רופאים שמקבלים לפי גיהוצי כרטיס, זה באישור הממונה על השכר?
ליאור ברק:
אלו שמקבלים לפי כרטיס לא
יצחק פינדרוס:
אבל זה בעצם העולם
הניה מרמורשטיין:
זה המיעוט של הטיפולים בקופת חולים
ליאור ברק:
בוודאי שכאשר אתה רוצה גם לעודד את קופת החולים לקלוט עובדים, בוודאי שהיא צריכה התייחסות
יצחק פינדרוס:
כמה אחוז מהרופאים הם לפי גיהוצי כרטיס וכמה זה?
ליאור ברק:
כמה אחוז מהמגעים? אני לא יודע להגיד לך בעל פה
יצחק פינדרוס:
לא, במאקרו, לא נכנס
ליאור ברק:
לא יודע להגיד לך
יצחק פינדרוס:
הרוב הוא לא לפי גיהוצים? רוב הרופאים בקופת החולים?
ליאור ברק:
לא, תלוי
ליאור ברק:
 אתה מדבר על רופאים או על התפתחות הילד? זה שני עולמות שונים
יצחק פינדרוס:
 זאת אומרת זה לא העולם של הרופאים
ליאור ברק:
בהתפתחות הילד חלק לא מבוטל מההתקשרויות של הקופות עם מכונים חיצוניים
ליאור ברק:
 יש קופות למשל רופאים, יש לנו דוח שאנחנו מפרסמים את זה אחת בשנה
ליאור ברק:
 כללית קרוב ל-90% מהשכר שלה של הרופאים הם רופאים שכירים
ליאור ברק:
 לעומת זאת במכבי קרוב ל-60% מהשכר שלה הוא שכר לרופאים עצמאיים
ליאור ברק:
 בהתפתחות הילד זה עולם אחר לגמרי
יעל רלוי:
אני חושבת שהמיקוד פה ברופאים הוא טיפה סטייה
יצחק פינדרוס:
 אבל אם כן, אנחנו לא פותרים את הבעיה
יצחק פינדרוס:
 זאת אומרת, אני עכשיו פונה לאוצר
יצחק פינדרוס:
 אני פונה לאוצר ולא רק בכובע של אגף תקציבים, אלא כמשרד האוצר
יצחק פינדרוס:
 כי מה לעשות, את נמצאת פה ממשרד האוצר
יצחק פינדרוס:
 הבעיה המרכזית שעלתה גם בכותרות של הדוח, אני לא קראתי את הדוח בעיון, זה הנושא של רמת השכר שלהם בשירות הציבורי
יצחק פינדרוס:
 זאת אומרת, זאת הסיבה שהם הולכים מהשירות הציבורי
יצחק פינדרוס:
 כל הפתרונות שמציע משרד הבריאות לטעמי הוא נוגע בשוליים של השוליים
יצחק פינדרוס:
 כי הוא בסוף לא נוגע בליבה המרכזית של הבעיה, נושא השכר
יצחק פינדרוס:
 אני מדבר בנושא השכר, אני לא מדבר בנושא הסדרים עם הקופות
יצחק פינדרוס:
 זאת אומרת, אם רוצים אנשים כאלה בשירות הציבורי צריך להגדיר להם מה שקרוי דירוג דרגה, מה הדרגה שלהם
יצחק פינדרוס:
 בסוף זה משרד החינוך, משרד הרווחה, מי שלא יהיה
יצחק פינדרוס:
 מחר יספרו לי שגם במשרד הבריאות יש, זה בסדר
יצחק פינדרוס:
 אבל בסוף הממונה על השכר צריך להגדיר איזה שהיא הגדרת שכר
יצחק פינדרוס:
 כי אם לא, אין סיבה שהם ייכנסו לשירות הציבורי
ולרי זילכה:
אבל אדוני, זה לא עובד ככה
יצחק פינדרוס:
אלא אם כן יש החלטה, ואני לא אומר שהיא לא נכונה
יצחק פינדרוס:
 יכול להיות שיש החלטה להוציא אותם ל-outsourcing את הכול
ולרי זילכה:
זהו, זה מה הם עושים
יצחק פינדרוס:
אבל צריכה להיות החלטה כזאת
יצחק פינדרוס:
 להיות מודעים אליה
יצחק פינדרוס:
 להגיע עם הממונה על השכר לשכר על משרד הבריאות שהבנו די מהר שהוא ממש שולי בעניין בסוף
יצחק פינדרוס:
 בסוף הוא שולי
יצחק פינדרוס:
 כי אמר נציג משרד הבריאות, בצדק, שרוב הקופות עובדות הרבה עם מכונים פרטיים
יצחק פינדרוס:
 באחוזים כנראה שזה יותר גבוה מאשר אנשים שהם מעסיקים
יצחק פינדרוס:
 אני מתאר לעצמי
יצחק פינדרוס:
 זה יותר מאשר שהם מעסיקים
יצחק פינדרוס:
 וגם ככה זה בתת
ליאור ברק:
אני לא יודע, אבל יש אחוז יותר גבוה
יצחק פינדרוס:
בסדר, אז יש אחוז יותר גבוה
יצחק פינדרוס:
 משרד החינוך ברור לנו שזה מועסקים
יצחק פינדרוס:
 משרד הרווחה ברור לנו שזה מועסקים
יצחק פינדרוס:
 אז אנחנו לא נוגעים בבעיה, זאת אומרת אנחנו הולכים סביב הבעיה
גאיה עפר:
גאיה עפר ממשרד האוצר
גאיה עפר:
 צריך להגיד רגע מילה על הקונטקסט הכללי שבו התקציב הזה, הנוכחי, מתוקן ולמה אנחנו כרגע מתמקדים בבריאות לפחות כשלב ראשון
גאיה עפר:
 צריך לומר, וליאור הזכיר פה את השיקום
גאיה עפר:
 התקציב האחרון היה תקציב מאוד מאוד קשה
גאיה עפר:
 מרבית המשרדים שאינם משרד הבריאות או משרד הביטחון, שהם ממש בליבת הפעילות וליבת נגיד השורה הראשונה בקרב כרגע, ספגו קיצוצים כדי לממן את המלחמה
גאיה עפר:
 וכרגע משרד הבריאות וספציפית נושא מקצועות הבריאות, כחלק מהצורך גם לתת מענה למערך השיקום הפיזי של נפגעים בקרב ושל חיילים שכרע נפגעים, נפצעים, וצריכים שיקום פיזי ארוך טווח, בעצם קיבל איזה שהוא תעדוף וראשוניות בשביל לטפל ולאפשר לגייס באמת מספיק כוח אדם
גאיה עפר:
 לתת מענה לזה
גאיה עפר:
 ובגלל שברור לנו שמאוד בעייתי להגיד עכשיו ניתן מענקים רק לתחום השיקום וביום למחרת כל האנשים, עובדי מקצועות הבריאות, במקום ללכת להתמחות בהתפתחות הילד יעברו לתחום השיקום, כן היה חשוב לעשות את זה רוחבי
גאיה עפר:
 ואנחנו מבינים את הקשיים מול המערכות האחרות
גאיה עפר:
 ועדיין כרגע בשלב הזה יכולנו לתת מענה בתקציב הזה